Δημοσίευση μιας αίτησης τροποποίησης δυνάμει του άρθρου 9 του κανονισμού (ΕΟΚ) αριθ. 2081/92 για ένα ή περισσότερα στοιχεία της συγγραφής υποχρεώσεων μιας καταχωρημένης ονομασίας βάσει του άρθρου 17 ή του άρθρου 6 του εν λόγω κανονισμού

(2001/C 296/04)

Η παρούσα δημοσίευση παρέχει δικαίωμα προβολής ένστασης κατά την έννοια του άρθρου 7 του ανωτέρω κανονισμού. Οποιαδήποτε ένσταση στην παρούσα αίτηση πρέπει να διαβιβάζεται μέσω της αρμόδιας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η τροποποίηση δεν είναι δευτερεύουσας σημασίας και ως εκ τούτου πρέπει να δημοσιεύεται βάσει του άρθρου 6 παράγραφος 2 του εν λόγω κανονισμού.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΤΡΟΠΟΠΟΙΗΣΗΣ ΠΡΟΔΙΑΓΡΑΦΩΝ: ΑΡΘΡΟ 9

1. Καταχωρημένη ονομασία: Comté

2. Αρμόδια αρχή του κράτους μέλους Institut national des appellations d'origine 138, Avenue des Champs-Élysées F - 75008 Paris Τηλ. (33-1) 53 89 80 00 Φαξ (33-1) 42 25 57 97

3. Αιτούμενη(-ες) τροποποίηση(-εις) - τίτλοι των προδιαγραφών:

[square ] ονομασία

>PIC FILE= "C_2001296EL.000802.TIF">

περιγραφή

>PIC FILE= "C_2001296EL.000803.TIF">

γεωγραφική περιοχή

[square ] απόδειξη της καταγωγής

>PIC FILE= "C_2001296EL.000901.TIF">

μέθοδος παραγωγής

[square ] δεσμός

[square ] σήμανση

>PIC FILE= "C_2001296EL.000902.TIF">

εθνική απαίτηση

- τροποποίηση(-εις):

Περιγραφή:

Το τυρί έχει βάρος 30 έως 48 kg (αντί: 35 έως 55 kg), διάμετρο 50 έως 75 εκατοστά (αντί: 40 έως 70 εκατοστά), ύψος 8 έως 13 εκατοστά (αντί: 9 έως 13 εκατοστά). Το πάχος στο κέντρο της μυλόπετρας δεν πρέπει να υπερβαίνει το ύψος της ακμής πολλαπλασιαζόμενο με το συντελεστή 1,4. Η περιεκτικότητα σε αλάτι δεν πρέπει να είναι κατώτερη των 0,6 γραμμαρίων χλωριούχου νατρίου για 100 γραμμάρια τυριού. Δεν πρέπει να εμφανίζεται υγρασία στο αποβουτυρωμένο τυρί ανώτερη από 54 %.

Το τυρί μπορεί επίσης να εμφανίζεται σε συσκευασμένα τεμάχια.

Γεωγραφική περιοχή:

Περιορισμός της γεωγραφικής περιοχής: αφαίρεση 90 κοινοτήτων

Μέθοδος παραγωγής:

Τα βασικά στοιχεία της μεθόδου παραγωγής του "Comté" προσδιορίζονται κατωτέρω:

- η διατροφή της αγέλης γαλακτοπαραγωγής εξασφαλίζεται, πλην εξαιρετικών περιπτώσεων, με χορτονομές που προέρχονται από τη γεωγραφική περιοχή μέχρι μιας ελάχιστης έκτασης ενός εκταρίου χορτονομής ανά αγελάδα· οι ζωοτροφές σε σιλό και οι άλλες ζωοτροφές που έχουν υποστεί ζύμωση απαγορεύονται για όλη την αγέλη γαλακτοπαραγωγής,

- το γάλα συγκεντρώνεται εντός μιας περιοχής διαμέτρου κατ' ανώτατο όριο 25 χιλιομέτρων, στην οποία βρίσκεται η εγκατάσταση μεταποίησης· ενδέχεται να επιτραπούν περιορισμένες στον αριθμό διευθετήσεις και παρεκκλίσεις,

- το γάλα που προέρχεται από δύο διαδοχικές αμέλξεις ψύχεται και ενδεχομένως αποκορυφώνεται μερικά· προστίθεται φυσική πυτία εντός χρονικού διαστήματος κατ' ανώτατο όριο εικοσιτεσσάρων ωρών μετά την πρώτη άμελξη, καθώς και επιλεγέντα γαλακτικά ένζυμα· το πήγμα θερμαίνεται σε χάλκινο λέβητα και διατηρείται στους 53 °C τουλάχιστον επί τριάντα λεπτά,

- το πήγμα πρέπει να διατηρείται υπό ελάχιστη πίεση 150 g/cm2 επί τουλάχιστον έξι ώρες,

- η εκλέπτυνση πραγματοποιείται σε δύο στάδια: μία πρώτη φάση προεκλέπτυνσης (θερμοκρασία μεταξύ 10 °C και 15 °C και ποσοστό υγρασίας ανώτερο του 90 %) που διαρκεί τουλάχιστον εικοσιμία ημέρες· μία δεύτερη φάση που λαμβάνει χώρα είτε σε θερμό ωριμαντήριο (θερμοκρασία 14 °C και 19 °C) είτε σε ψυχρό ωριμαντήριο (θερμοκρασία κάτω των 14 °C). Οι μυλόπετρες γυρίζονται σε τακτικά χρονικά διαστήματα, αλατίζονται με θαλάσσιο αλάτι και τρίβονται στην επιφάνειά τους. Η εκλέπτυνση πραγματοποιείται υποχρεωτικά σε σανίδα ερυθρελάτης, επί τουλάχιστον 120 ημέρες (αντί: 90 ημέρες) στο εσωτερικό της γεωγραφικής περιοχής,

- η προσυσκευασία πρέπει να πραγματοποιείται στη γεωγραφική περιοχή (αντί: χωρίς περιορισμό), πλην των παρεκκλίσεων επί 5 έτη· ο τεμαχισμός αφορά αποκλειστικά μυλόπετρες οι οποίες διαλέγονται βάσει ορισμένων κριτηρίων όσον αφορά την υφή της μάζας και της κρούστας, και πρέπει να πραγματοποιείται κατά τη διάρκεια των δεκαπέντε ημερών που ακολουθούν την έξοδο από το ωριμαντήριο, όπου πραγματοποιείται η εκλέπτυνση (αντί: άνευ όρων).

Εθνικές απαιτήσεις:

αντί: "Διάταγμα της 29ης Δεκεμβρίου 1986",

διάβαζε:"Διάταγμα σχετικά με την ελεγχόμενη ονομασία προέλευσης 'Comté'".

4. Ημερομηνία παραλαβής του πλήρους φακέλου: 20 Απριλίου 2001